KOMISSION TÄYTÄNTÖÖNPANOPÄÄTÖS (EU) 2015/2251,

annettu 26 päivänä marraskuuta 2015,

Euroopan parlamentin ja neuvoston asetuksessa (EY) N:o 443/2009 tarkoitetusta henkilöautojen valmistajien keskimääräisten hiilidioksidipäästöjen ja päästötavoitteiden vahvistamisesta tai muuttamisesta kalenterivuodelta 2014

(tiedoksiannettu numerolla C(2015) 8348)

(Ainoastaan englannin-, hollannin-, italian-, ranskan-, ruotsin- ja saksankieliset tekstit ovat todistusvoimaisia)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 443/2009 (1) ja erityisesti sen 8 artiklan 5 kohdan toisen alakohdan ja 10 artiklan 1 kohdan,

sekä katsoo seuraavaa:

Komission on asetuksen (EY) N:o 443/2009 8 artiklan 5 kohdan nojalla vahvistettava joka vuosi kullekin unionissa toimivalle henkilöautojen valmistajalle sekä kullekin mainitun asetuksen 7 artiklan 1 kohdan mukaisesti muodostetulle valmistajien yhteenliittymälle keskimääräiset hiilidioksidipäästöt sekä päästötavoitteet. Vahvistettujen laskelmien perusteella komissio määrittää, noudattavatko valmistajat ja yhteenliittymät mainitun asetuksen 4 artiklan vaatimuksia.

Yksityiskohtaiset tiedot, joita käytetään keskimääräisten päästöjen ja päästötavoitteiden laskemiseen, esitetään asetuksen (EY) N:o 443/2009 liitteessä II olevan A osan 1 kohdassa ja C osassa, ja ne perustuvat uusien henkilöautojen rekisteröinteihin jäsenvaltioissa edeltävänä kalenterivuonna.

Komissio julkisti 15 päivänä huhtikuuta 2015 alustavat tiedot ja ilmoitti 93 valmistajalle niiden keskimääräisten päästöjen alustavista laskelmista vuodelta 2014 sekä niiden päästötavoitteista asetuksen (EY) N:o 443/2009 8 artiklan 4 kohdan mukaisesti. Valmistajia pyydettiin varmentamaan tiedot ja ilmoittamaan komissiolle niissä mahdollisesti olevista virheistä kolmen kuukauden kuluessa ilmoituksen vastaanottamisesta edellä mainitun asetuksen 8 artiklan 5 kohdan ensimmäisen alakohdan ja komission asetuksen (EU) N:o 1014/2010 (2) 9 artiklan 3 kohdan mukaisesti. Kaksi valmistajaa hyväksyi alustavat tiedot ilman korjauksia ja 40 valmistajaa ilmoitti virheistä määräaikaan mennessä.

Komissio on tarkastanut valmistajien ilmoittamat korjaukset sekä perusteet ja tietoja on mukautettu vastaavasti.

Asetuksen (EY) N:o 443/2009 10 artiklan 2 kohdan mukaisesti valmistajan olisi katsottava täyttäneen kyseisen asetuksen 4 artiklassa tarkoitetun päästötavoitteensa, jos tässä päätöksessä ilmoitetut keskimääräiset päästöt alittavat päästötavoitteen, mikä ilmaistaan negatiivisena erona tavoitteeseen. Jos keskimääräiset päästöt ylittävät päästötavoitteen, on määrättävä asetuksen (EY) N:o 443/2009 9 artiklan mukaisesti liikapäästömaksu, ellei asianomainen valmistaja ole saanut vapautusta tavoitteen noudattamisesta kyseisen asetuksen 2 artiklan 4 kohdan tai 11 artiklan mukaisesti tai ole 7 artiklan mukaisesti jäsenenä yhteenliittymässä, joka täyttää päästötavoitteensa. Tällä perusteella yhden valmistajan olisi katsottava ylittävän päästötavoitteensa vuonna 2014.

Volkswagen-konserni antoi 3 päivänä marraskuuta 2015 lausuman, jonka mukaan joidenkin sen ajoneuvojen tyyppihyväksynnän mukaisten hiilidioksidipäästötasojen määrittämisessä oli havaittu sääntöjenvastaisuuksia. Mainitun lausuman seurauksena ei pitäisi vahvistaa keskimääräisiä hiilidioksidipäästöjä ja päästötavoitteita Volkswagen-yhteenliittymälle ja sen jäsenille, ennen kuin Volkswagen-konserni toimittaa lisäselvityksiä. Tämän seurauksena Volkswagen-yhteenliittymän ja sen jäsenten (Audi AG, Audi Hungaria Motor Kft., Bentley Motors Ltd, Bugatti Automobiles S.A.S., Automobili Lamborghini SpA, Dr. Ing. h.c. F. Porsche AG, Quattro GmbH, Seat SA, Skoda Auto A.S. ja Volkswagen AG) ei pitäisi olla tämän päätöksen kohteina.

ON HYVÄKSYNYT TÄMÄN PÄÄTÖKSEN:

1 artikla

Tämän päätöksen liitteessä esitetään valmistajien suoritustasoa koskevat arvot, jotka on vahvistettu tai joita on muutettu kutakin henkilöajoneuvojen valmistajaa tai kutakin henkilöajoneuvojen valmistajien yhteenliittymää varten kalenterivuoden 2014 osalta asetuksen (EU) N:o 443/2009 8 artiklan 5 kohdan mukaisesti.

Tämän päätöksen liitteessä vahvistetaan myös asetuksen (EU) N:o 443/2009 10 artiklan 1 kohdan a–e alakohdassa tarkoitetut arvot kutakin henkilöautojen valmistajaa tai kutakin henkilöautojen valmistajien yhteenliittymää varten kalenterivuoden 2014 osalta, lukuun ottamatta poikkeusta, josta säädetään kyseisen asetuksen 2 artiklan 4 kohdassa, kyseessä olevien valmistajien osalta.

2 artikla

Tämä päätös on osoitettu seuraaville yksittäisille valmistajille sekä asetuksen (EY) N:o 443/2009 7 artiklan mukaisesti muodostetuille yhteenliittymille:

Daihatsu Motor Co Ltd.

Honda Automobile (China) Co., Ltd.

Honda Motor Co., Ltd.

Honda of the UK Manufacturing Ltd.

Jiangling Motor Holding Co Ltd.

Mitsubishi Motors Thailand Co., Ltd MMTh

Morgan Motor Co. Ltd.

Qoros Automotive Co., Ltd.

Suzuki Motor Thailand Co. Ltd.

Yhteenliittymä seuraavalle: Tata Motors Ltd., Jaguar Cars Ltd., Land Rover

Päätös julkaistaan Euroopan unionin virallisessa lehdessä.

(1) EUVL L 140, 5.6.2009, s. 1.

(2) Komission asetus (EU) N:o 1014/2010, annettu 10 päivänä marraskuuta 2010, uusien henkilöautojen rekisteröintiä koskevien tietojen seurannasta ja ilmoittamisesta Euroopan parlamentin ja neuvoston asetuksen (EY) N:o 443/2009 mukaisesti (EUVL L 293, 11.11.2010, s. 15).

LIITE

Taulukko 1

Valmistajien suoritustasoa koskevat arvot, jotka on vahvistettu asetuksen (EY) N:o 443/2009 10 artiklan mukaisesti

A B C D E F G H I Valmistajan nimi Yhteenliittymät ja poikkeukset Rekisteröintien lukumäärä Korjattu keskimääräinen CO2 (80 %) Päästötavoite Etäisyys tavoitteeseen Etäisyys muutettuun tavoitteeseen Keskimääräinen massa Keskimääräinen CO2 (100 %) ALPINA BURKARD BOVENSIEPEN GMBH E CO KG DMD 753 160,382 1 842,29 168,440 ASTON MARTIN LAGONDA LTD D 1 358 313,382 313,000 0,382 0,382 1 815,17 319,624 AUTOMOBILES CITROEN 594 247 103,142 125,262 – 22,120 – 22,120 1 268,32 110,758 AUTOMOBILES PEUGEOT 766 517 102,376 125,348 – 22,972 – 22,972 1 270,20 109,549 AVTOVAZ JSC P8 831 213,646 125,611 88,035 88,035 1 275,96 215,937 BLUECAR SAS 1 070 0,000 123,686 – 123,686 – 123,686 1 233,83 0,000 BLUECAR ITALY SRL 100 0,000 124,882 – 124,882 – 124,882 1 260,00 0,000 BAYERISCHE MOTOREN WERKE AG P1 791 411 120,841 139,446 – 18,605 – 18,648 1 578,69 130,892 BMW M GMBH P1 6 559 201,232 147,426 53,806 53,064 1 753,31 208,926 BYD AUTO INDUSTRY COMPANY LIMITED 47 0,000 179,493 – 179,493 – 179,493 2 455,00 0,000 CATERHAM CARS LIMITED DMD 81 152,781 642,53 160,543 CHEVROLET ITALIA SPA P5 66 113,000 118,182 – 5,182 – 5,182 1 113,39 114,530 CHRYSLER GROUP LLC P3 57 945 170,991 158,684 12,307 12,145 1 999,66 181,942 CNG-TECHNIK GMBH P4 9 0,000 143,761 – 143,761 – 143,761 1 673,11 22,000 AUTOMOBILE DACIA SA P8 372 685 119,789 122,430 – 2,641 – 2,641 1 206,35 125,172 DAIMLER AG P2 685 857 118,152 139,460 – 21,308 – 21,329 1 579,00 131,482 DONGFENG MOTOR CORPORATION DMD 3 165,000 1 251,33 171,333 DONKERVOORT AUTOMOBIELEN BV DMD 10 178,000 865,00 178,000 DR MOTOR COMPANY SRL DMD 305 144,270 1 214,16 146,115 FERRARI SPA D 2 068 300,285 303,000 – 2,715 – 2,715 1 671,58 316,254 FIAT GROUP AUTOMOBILES SPA P3 666 763 110,682 119,520 – 8,838 – 8,847 1 142,68 115,543 FISKER AUTOMOTIVE INC 27 53,000 181,778 – 128,778 – 128,778 2 505,00 53,000 FORD MOTOR COMPANY P4 21 101,756 134,118 – 32,362 – 102,261 1 462,10 136,048 FORD-WERKE GMBH P4 939 427 113,657 127,433 – 13,776 – 13,777 1 315,84 121,450 FUJI HEAVY INDUSTRIES LTD ND 25 500 152,649 164,616 – 11,967 – 11,969 1 572,98 160,788 GENERAL MOTORS COMPANY P5 3 244 166,887 137,350 29,537 29,537 1 532,84 199,146 GM KOREA COMPANY P5 32 754 124,841 131,465 – 6,624 – 6,624 1 404,05 133,763 GREAT WALL MOTOR COMPANY LIMITED DMD 460 163,747 1 318,08 166,909 GTF INNOVATIONS SAS 3 758 116,045 131,844 – 15,799 – 15,799 1 412,34 123,226 HONDA AUTOMOBILE CHINA CO LTD P6 6 932 124,076 119,643 4,433 4,433 1 145,36 125,061 HONDA MOTOR CO LTD P6 7 402 122,460 131,824 – 9,364 – 9,364 1 411,92 132,559 HONDA TURKIYE AS P6 550 154,798 126,457 28,341 28,341 1 294,47 155,038 HONDA OF THE UK MANUFACTURING LTD P6 111 220 124,614 132,954 – 8,340 – 8,340 1 436,63 134,383 HYUNDAI MOTOR COMPANY P11 63 440 126,043 136,711 – 10,668 – 10,668 1 518,85 136,998 HYUNDAI ASSAN OTOMOTIV SANAYI VE P11 120 983 110,465 116,176 – 5,711 – 5,711 1 069,51 113,304 HYUNDAI MOTOR MANUFACTURING CZECH SRO P11 200 747 133,734 133,128 0,606 0,606 1 440,45 140,090 HYUNDAI MOTOR INDIA LTD P11 24 306 111,163 116,467 – 5,304 – 5,304 1 075,87 113,047 ISUZU MOTORS LIMITED DMD 64 199,922 2 026,14 204,000 IVECO SPA 2 228,000 237,075 – 9,075 – 9,075 3 715,00 319,000 JAGUAR LAND ROVER LIMITED P10/ND 140 214 165,435 178,025 – 12,590 – 12,590 2 043,66 178,403 JIANGLING MOTOR HOLDING CO LTD DMD 2 154,000 1 375,00 154,000 KIA MOTORS CORPORATION P13 216 344 115,439 126,403 – 10,964 – 10,964 1 293,30 125,015 KIA MOTORS SLOVAKIA SRO P13 130 605 133,612 133,518 0,094 0,094 1 448,98 140,734 KTM-SPORTMOTORCYCLE AG DMD 21 194,000 896,43 194,143 LADA AUTOMOBILE GMBH DMD 833 219,378 1 285,08 220,505 LADA FRANCE P8 2 179,000 129,452 49,548 49,548 1 360,00 202,000 LOTUS CARS LIMITED DMD 569 193,092 1 183,45 201,694 MAGYAR SUZUKI CORPORATION LTD P9/ND 108 700 117,932 123,114 – 5,182 – 5,183 1 147,29 123,154 MAHINDRA & MAHINDRA LTD DMD 221 174,943 1 889,86 176,805 MARUTI SUZUKI INDIA LTD P9/ND 26 905 97,981 123,114 – 25,133 – 25,133 932,15 99,191 MASERATI SPA P3 5 032 190,742 157,313 33,429 33,427 1 969,66 213,316 MAZDA MOTOR CORPORATION ND 159 719 121,968 129,426 – 7,458 – 7,458 1 407,43 128,179 MCLAREN AUTOMOTIVE LIMITED D 342 268,564 280,000 – 11,436 – 11,436 1 541,27 270,670 MERCEDES-AMG GMBH P2 651 261,346 145,494 115,852 115,064 1 711,04 272,252 MG MOTOR UK LIMITED D 2 280 135,148 149,500 – 14,352 – 14,352 1 329,33 140,523 MIA ELECTRIC SAS 22 0,000 108,563 – 108,563 – 108,563 902,91 0,000 MICRO-VETT SPA 6 0,000 129,772 – 129,772 – 129,772 1 367,00 0,000 MITSUBISHI MOTORS CORPORATION MMC P7 72 149 85,529 143,547 – 58,018 – 58,018 1 668,43 119,360 MITSUBISHI MOTORS EUROPE BV MME P7 41 132,688 133,308 – 0,620 – 0,620 1 444,39 146,195 MITSUBISHI MOTORS THAILAND CO LTD MMTH P7 20 075 95,695 109,822 – 14,127 – 14,127 930,47 97,539 MORGAN MOTOR CO LTD DMD 407 173,663 1 100,73 189,708 NATIONAL ELECTRIC VEHICLE SWEDEN DMD 208 177,229 1 610,13 181,827 NISSAN INTERNATIONAL SA 469 186 103,312 129,031 – 25,719 – 25,719 1 350,80 115,019 ADAM OPEL AG P5 860 957 122,425 131,518 – 9,093 – 9,093 1 405,22 130,150 PAGANI AUTOMOBILI SPA DMD 2 343,000 1 487,00 343,000 PERODUA MANUFACTURING SDN BHD DMD 20 137,000 1 010,75 137,700 PGO AUTOMOBILES DMD 11 174,000 1 011,18 174,182 PERUSAHAAN OTOMOBIL NASIONAL SDN BHD DMD 11 198,625 1 322,36 199,818 QOROS AUTOMOTIVE CO LTD DMD 39 146,000 1 485,00 146,000 RENAULT SAS P8 871 327 98,779 124,427 – 25,648 – 25,649 1 250,06 108,354 RENAULT TRUCKS DMD 24 187,474 2 145,63 191,292 ROLLS-ROYCE MOTOR CARS LTD P1 581 326,254 180,600 145,654 144,968 2 479,23 330,043 SECMA SAS DMD 41 131,000 658,00 131,585 SSANGYONG MOTOR COMPANY D 7 873 170,944 180,000 – 9,056 – 9,056 1 861,68 177,986 SUZUKI MOTOR CORPORATION P9/ND 16 467 163,974 123,114 40,860 40,860 1 315,77 169,338 SUZUKI MOTOR THAILAND CO LTD P9/ND 740 98,797 123,114 – 24,317 – 24,317 880,11 98,838 TATA MOTORS LIMITED P10/ND 405 132,660 178,025 – 45,365 – 45,365 1 368,96 141,770 TAZZARI GL SPA 21 0,000 99,137 – 99,137 – 99,137 696,67 0,000 TESLA MOTORS LTD 4 574 0,000 166,629 – 166,629 – 166,629 2 173,50 0,000 TOYOTA MOTOR EUROPE NV SA 538 673 102,286 127,146 – 24,860 – 24,998 1 309,55 112,791 VOLVO CAR CORPORATION 231 912 112,433 143,886 – 31,453 – 31,453 1 675,85 126,482 WIESMANN GMBH DMD 4 289,667 1 462,50 292,000





Taulukko 2

Yhteenliittymien suoritustasoa koskevat arvot, jotka on vahvistettu asetuksen (EY) N:o 443/2009 10 artiklan mukaisesti

A B C D E F G H I Yhteenliittymän nimi Yhteenliittymä Rekisteröintien lukumäärä Korjattu keskimääräinen CO2 (80 %) Päästötavoite Etäisyys tavoitteeseen Etäisyys muutettuun tavoitteeseen Keskimääräinen massa Keskimääräinen CO2 (100 %) BMW GROUP P1 798 551 121,078 139,541 – 18,463 – 18,518 1 580,78 131,678 DAIMLER AG P2 686 508 118,181 139,465 – 21,284 – 21,301 1 579,12 131,616 FIAT GROUP AUTOMOBILES SPA P3 729 740 111,754 122,890 – 11,136 – 11,158 1 216,43 121,490 FORD-WERKE GMBH P4 939 457 113,654 127,433 – 13,779 – 13,781 1 315,84 121,449 GENERAL MOTORS P5 897 021 122,543 131,536 – 8,993 – 8,993 1 405,62 130,530 HONDA MOTOR EUROPE LTD P6 126 104 124,164 132,127 – 7,963 – 7,963 1 418,55 133,853 MITSUBISHI MOTORS P7 92 265 85,363 136,204 – 50,841 – 50,841 1 507,76 114,624 POOL RENAULT P8 1 244 845 104,458 123,830 – 19,372 – 19,373 1 236,99 113,461 SUZUKI POOL P9/ND 152 812 114,9 123,114 – 8,214 – 8,215 1 126,27 123,794 TATA MOTORS LTD, JAGUAR CARS LTD, LAND ROVER P10/ND 140 619 165,324 178,025 – 12,701 – 12,701 2 041,71 178,298 HYUNDAI P11 409 476 121,928 127,686 – 5,758 – 5,758 1 321,36 130,092 KIA P13 346 949 122,256 129,082 – 6,826 – 6,826 1 351,91 130,932

Selitykset taulukkoon 1 ja 2:

Sarake A:

Taulukko 1: ’Valmistajan nimellä’ tarkoitetaan valmistajan nimeä sellaisena kuin kyseinen valmistaja on ilmoittanut sen komissiolle tai, jos kyseistä ilmoitusta ei ole tehty, jäsenvaltion rekisteröintiviranomaisen rekisteröimää nimeä.

Taulukko 2: ’Yhteenliittymän nimellä’ tarkoitetaan yhteenliittymän johtajan ilmoittamaa nimeä.

Sarake B:

’D’ tarkoittaa tuotantomäärältään pienelle valmistajalle asetuksen (EY) N:o 443/2009 11 artiklan 3 kohdan mukaisesti myönnettyä poikkeusta, joka on voimassa kalenterivuodesta 2014 alkaen;

’ND’ tarkoittaa pienimuotoista tuotantoa harjoittavalle valmistajalle asetuksen (EY) N:o 443/2009 11 artiklan 4 kohdan mukaisesti myönnettyä poikkeusta, joka on voimassa kalenterivuodesta 2014 alkaen;

’DMD’ tarkoittaa, että sovelletaan de minimis -poikkeusta, eli valmistajan, jonka kaikki yritykset yhteensä ovat vastuussa alle 1 000:sta vuoden 2014 aikana rekisteröidystä uudesta kevyestä kuljetusajoneuvosta, ei tarvitse saavuttaa päästötavoitetta;

’P’ tarkoittaa sitä, että valmistaja kuuluu (taulukossa 2 mainittuun) yhteenliittymään, joka on muodostettu asetuksen (EY) N:o 443/2009 7 artiklan mukaisesti ja jonka muodostamista koskeva sopimus on voimassa kalenterivuonna 2014.

Sarake C:

’Rekisteröintien lukumäärällä’ tarkoitetaan jäsenvaltioissa tiettynä kalenterivuonna rekisteröityjen uusien autojen kokonaismäärää, lukuun ottamatta rekisteröintejä, joihin liittyvistä tietueista puuttuu massan ja/tai hiilidioksidin arvo sekä tietueita, joita valmistaja ei tunnista. Muussa tapauksessa jäsenvaltioiden raportoimia rekisteröintejä ei voida muuttaa.

Sarake D:

’Korjatut keskimääräiset päästöt (80 %)’ tarkoittaa keskimääräisiä hiilidioksidipäästöjä, jotka on laskettu siten, että mukana on 80 % valmistajan vähäpäästöisimmistä ajoneuvoista asetuksen (EY) N:o 443/2009 4 artiklan toisen alakohdan kolmannen luetelmakohdan sekä komission tiedonannon KOM(2010) 657, lopullinen, 4 kohdan mukaisesti. Keskimääräisiä päästöjä on tilanteen mukaan muutettu valmistajan komissiolle ilmoittamien korjausten perusteella. Laskelmassa on otettu huomioon kaikki tietueet, joissa on luotettava massaa ja hiilidioksidipäästöjä koskeva arvo.

Sarake E:

’Päästötavoitteella’ tarkoitetaan päästötavoitetta, joka perustuu kaikkien tietyn valmistajan ajoneuvojen keskimääräiseen massaan ja johon on sovellettu asetuksen (EU) N:o 443/2009 liitteessä I olevaa kaavaa.

Sarake F:

’Etäisyys tavoitteeseen’ tarkoittaa eroa D sarakkeessa esitettyjen keskimääräisten päästöjen ja E sarakkeessa esitettyjen päästötavoitteiden välillä. Jos F sarakkeessa esitetty arvo on positiivinen, keskimääräiset päästöt ovat tavoitetta suuremmat.

Sarake G:

’Etäisyys korjattuun tavoitteeseen’ tarkoittaa sarakkeessa F tarkoitettua etäisyyttä tavoitteeseen mukautettuna siten, että otetaan huomioon virhemarginaali. Virhemarginaalia sovelletaan ainoastaan, jos valmistaja on ilmoittanut komissiolle tietueista, jotka on merkitty virhekoodilla B asetuksen (EU) N:o 1014/2010 9 artiklan 3 kohdan mukaisesti. Virhemarginaali lasketaan seuraavalla kaavalla:

Virhe = kaavalla [(AC1 – TG1) – (AC2 – TG2)] saatava absoluuttinen arvo AC1 = keskimääräiset hiilidioksidipäästöt, mukaan lukien tunnistamattomat ajoneuvot (sarakkeen D mukaisesti); TG1 = päästötavoite, mukaan lukien tunnistamattomat ajoneuvot (sarakkeen E mukaisesti); AC2 = keskimääräiset hiilidioksidipäästöt, pois lukien tunnistamattomat ajoneuvot; TG2 = päästötavoite, pois lukien tunnistamattomat ajoneuvot.

Sarake I:

’Keskimääräinen CO2 (100 %)’ tarkoittaa keskimääräisiä hiilidioksidipäästöjä, jotka on laskettu siten, että mukana on 100 prosenttia tietyn valmistajan ajoneuvoista. Keskimääräisiä päästöjä on tilanteen mukaan muutettu valmistajan komissiolle ilmoittamien korjausten perusteella. Laskelmassa on otettu huomioon kaikki tietueet, joissa on luotettava massaa ja hiilidioksidipäästöjä koskeva arvo, mutta joissa ei oteta huomioon asetuksen (EY) N:o 443/2009 5 artiklassa tarkoitettuja superbonuksia.